text: [{"text_idx": "#000003", "text": "Kairiba sa top finalist afuera sa Goa iyo an probinsiya kan Camarines Sur, Sorsogon asin an ciudad kan Ligao."}, {"text_idx": "#000006", "text": "Segun ki Engr. Nikko Luna Picaso, an pamayo kan Goa Ecological Waste Management Office (GEWAMO), an Saringaya Awards pigtatao kan DENR sa mga individual, agencia, organization asin compania na may naginobohan na pambihirang proyekto o advocacia dapit sa pagprotehir asin pagmantenir kan karahayan asin kalinigan kan kapalibotan. Sa paagi kaini, ini nakainfluencia asin inspirar sa comunidad sa paggibo kan kaparehong actividad."}, {"text_idx": "#000008", "text": "An Goa iyo an centro kan progreso sa mainland Partido kaya nakaatang sa local na gobyerno an hamon kun paano masususteniran an mga advociang piglatag kan liderato ni Alkalde Marcel S. Pan asin kan Sangguniang Bayan sa paagi ni Bise Alkalde Alfredo P. Gonzaga III, sa lado kan environmental protection."}, {"text_idx": "#000012", "text": "Mientrastanto, nagpatanid si Picaso sa mga residentes asin mga dayo sa banwaan kan Goa na magin marigmat sa mga ley asin policia na pinapautob kan local na gobyerno digdi mapadapit sa kalinigan kan kapalibotan."}, {"text_idx": "#000014", "text": "Segun ki Picaso dakul nang mga nagbalga kan ordinansa an naaprehendir asin napenaran orug na an mga dayo sa banwaan na ini."}, {"text_idx": "#000016", "text": "Afuera sa banwaan kan Goa, aprobado na man an kaparebong policia kan Caramoan asin Siruma."}]